S-a aflat ce a stat la baza focarului de toxiinfecție din tabăra de la Păltiniș
Direcția de Sănătate Publică (DSP) Sibiu a finalizat ancheta deschisă după ce 17 copii aflați în tabără la un hotel din Păltiniș au ajuns la spital cu stări de rău, vărsături, greață. Verificările au arătat că „a fost vorba de un episod de toxiinfecție alimentară stafilococică”, ipoteza fiind susținută de prezența stafilococului în secrețiile nazale a trei angajați din blocul alimentar și de prezența aceluiași germen în proba de paste cu pulpă de porc servite copiilor la prânz, în ziua în care a avut loc îmbolnăvirea.